ગ્રામ્ય આરોગ્ય સેવાઓનો વ્યાપ વધારવા, માતૃ અને બાળકલ્યાણ સેવાઓને વધુ વેગ આપવા માટે પેટા આરોગ્ય કેન્દ્રો કક્ષાએ પાયાની આરોગ્ય વિષયક સેવાઓ પૂરી પાડવા માટે ‘આરોગ્ય સેતુ કાર્યક્રમ’ શરૂ કરવામાં આવ્યો છે, જે અંતર્ગત જાહેર આરોગ્ય તંત્રના આયુષ તબીબો અઠવાડિયામાં ૨ દિવસ પેટા આરોગ્ય કેન્દ્ર ખાતે હાજર રહી જરૂરિયાતમંદોને આરોગ્ય સેવાઓ આપે છે. આ કાર્યક્રમ અંતર્ગત અત્યાર સુધીમાં ૭,૭૪,૬૬૧ દર્દીઓને બહારના દર્દી તરીકે સારવાર અપાઈ છે, જ્યારે ૨૨,૪૬૮ દર્દીઓને વધુ સારવાર માટે રીફર કરાયા છે.